**Eddie Per Axel Larsson** (s. 15. helmikuuta 1991 Mariestad, Ruotsi) on ruotsalainen jääkiekkopuolustaja, joka pelaa SHL-joukkue Leksands IF:ssä.

Ura
---

### Seuraura

Larsson on Mariestad BoIS HC:n kasvatti. Hän oli kauden 2006–2007 päätteeksi nostamassa seuran J18-joukkuetta I-divisioonasta J18 Elitiin. Kaudeksi 2007–2008 Larsson siirtyi Linköping HC:n junioreihin. Kaudeksi 2009–2010 hän siirtyi MODO Hockeyn J20-joukkueeseen. Larsson jakoi tehoilla 9+18=27 joukkueen sisäisen pistepörssin toisen sijan Sondre Oldenin kanssa edellään Daniel Magnusson. Hän sijoittui koko J20 SuperElitin puolustajien pistepörssissä seitsemänneksi. Larsson debytoi samalla kaudella myös MODO:n Elitserien-joukkueessa, jossa hän pelasi 19 runkosarjaottelua tehden yhden maalin. Larsson teki Elitserien-debyyttinsä kauden kolmannella kierroksella 28. syyskuuta 2009 vieraissa HV71:tä vastaan. Hän sai ottelussa jääaikaa 11.34 minuuttia ja Larssonille merkittiin teholukema -1. Ensimmäisen Elitserien-maalinsa hän teki neljännessä ottelussaan 15. lokakuuta 2009 vieraissa Luleå HF:ää vastaan. Larsson pelasi kauden aikana miesten pelejä myös viiden ottelun verran lainalla sarjatasoa alempana HockeyAllsvenskan-joukkue IF Sundsvall Hockeyssa.

Huhtikuussa 2010 Larsson teki Elitserien-sopimuksen MODO:n kanssa. Lokakuussa seura lainasi hänet Allsvenskanin VIK Västerås HK:hon paikkaamaan loukkaantumisia. Larsson pelasi siellä kolme ottelua, jonka jälkeen MODO lainasi hänet edelliseltä kaudelta tutun IF Sundsvall Hockeyn paitaan. Larsson pelasi siellä suurimman osan runkosarjastaan tehden 29 ottelussa tehot 1+4=5. Hän palasi kevätkaudella MODO:on, jonka J20-joukkuetta Larsson pääasiassa edusti. Hän pelasi kauden aikana kuusi Elitserien-ottelua ilman tehopisteitä.

Kauden 2011–2012 kynnyksellä Larsson siirtyi Allsvenskan-joukkue Bofors IK:hon. Hän loukkaantui kuitenkin jo ensimmäissä ottelussaan ja oli sivussa aina runkosarjan lopulle. Larsson pelasi runkosarjan aikana lopulta vain 14 ottelua. Hän eteni BIK:n kanssa aina Kvalserieniin saakka, mutta joukkue jäi kuitenkin ilman sarjanousua. Maaliskuussa 2012 Larsson teki BIK:n kanssa kaksivuotisen jatkosopimuksen.

Kaudeksi 2013–2014 Larsson siirtyi kaksivuotisella sopimuksella pelaamaan SHL:ää (ent. Elitserien) Växjö Lakers HC:n riveihin. Hänen ensimmäinen kokonainen pääsarjakautensa toi 42 runkosarja- ja kymmenssä playoff-ottelussa tehot 1+5=6. Kauden 2014–2015 päätteeksi Larsson voitti Ruotsin-mestaruuden. Hän pelasi kauden aikana myös kaksi ottelua lainalla BIK Karlskogassa (ent. Bofors IK) joulukuussa 2014. Tammikuussa 2015 Larsson teki vuoden mittaisen jatkosopimuksen Lakersin kanssa.

Larsson siirtyi kaudeksi 2016–2017 kaksivuotisella sopimuksella hänen juniorivuosiltaan tutun Linköping HC:n paitaan. Hän teki SHL:n yhden kauden piste-ennätyksensä tehoilla 2+12=14. Syyskuussa 2017 Larsson teki seuran kanssa kaksivuotisen jatkosopimuksen kevääseen 2020 saakka. Kaudella 2018–2019 hän toimi Linköpingin kapteenina. Kaudeksi 2020–2021 Larsson siirtyi kaksivuotisella sopimuksella Luleå HF:ään. Hänen kautensqa jäi kuitenkin rikkonaiseksi loukkaantumisten vuoksi ja Larssonin sopimus purettiin kauden jälkeen. Hän palasi kaudeksi 2021–2022 vuoden mittaisella sopimuksella Linköpingiin.

Kaudeksi 2022–2023 Larsson siirtyi vuoden mittaisella sopimuksella SM-liigajoukkue Helsingin IFK:hon. Hän edusti joukkuetta kauden aikana myös Spengler Cupissa.

Larsson palasi kaudeksi 2023–2024 SHL:ään ja hän siirtyi kaksivuotisella sopimuksella Leksands IF:ään.

### Maajoukkueura

Larsson pelasi World Junior A Challengessa vuonna 2010. Yhteensä hän on pelannut 11 nuorten ja viisi poikien maaottelua. Ruotsin A-maajoukkueessa Larsson on pelannut kolme ottelua ilman tehopisteitä. Hän teki A-maajoukkuedebyyttinsä 3. huhtikuuta 2017 Budapestissä Unkaria vastaan.

Pelityyli
---------

Elite Prospects-sivuston mukaan Larsson on älykäs kahden suunnan puolustaja, jolla on hyvä pelikäsitys. Larsson on vahvimmillaan omassa päässä, mutta hän väläyttelee ajoittain myös hyökkäyspään taitojaan. Larsson on myös taitava syöttäjä ja hän avaa peliä hyvin, mikä tekee Larssonista myös hyvän ylivoimapelaajan. Larssonin tulisi kuitenkin ajoittain pelata fyysisemmin ja päättäväisemmin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2007–2008 | Linköping HC | SuperElit | 12 | 0 | 0 | 0 | 4 | 5 | 0 | 0 | 0 | 0 |
| 2008–2009 | Linköping HC | SuperElit | 38 | 2 | 5 | 7 | 36 | 5 | 0 | 1 | 1 | 6 |
| 2009–2010 | MODO Hockey | SuperElit | 37 | 9 | 18 | 27 | 62 | 3 | 0 | 2 | 2 | 2 |
|  | MODO Hockey | Elitserien | 19 | 1 | 0 | 1 | 2 | – | – | – | – | – |
|  | IF Sundsvall Hockey | Allsvenskan | 5 | 0 | 0 | 0 | 2 | – | – | – | – | – |
| 2010–2011 | MODO Hockey | SuperElit | 20 | 1 | 11 | 12 | 24 | 6 | 1 | 4 | 5 | 14 |
|  | MODO Hockey | Elitserien | 6 | 0 | 0 | 0 | 2 | – | – | – | – | – |
|  | VIK Västerås HK | Allsvenskan | 3 | 0 | 0 | 0 | 0 | – | – | – | – | – |
|  | IF Sundsvall Hockey | Allsvenskan | 29 | 1 | 4 | 5 | 12 | – | – | – | – | – |
| 2011–2012 | Bofors IK | Allsvenskan | 14 | 0 | 2 | 2 | 6 | 7 | 0 | 0 | 0 | 2 |
| 2012–2013 | BIK Karlskoga | Allsvenskan | 44 | 2 | 8 | 10 | 20 | 4 | 0 | 0 | 0 | 4 |
| 2013–2014 | Växjö Lakers HC | SHL | 42 | 1 | 5 | 6 | 8 | 10 | 0 | 0 | 0 | 6 |
| 2014–2015 | Växjö Lakers HC | SHL | 39 | 1 | 2 | 3 | 16 | 18 | 0 | 1 | 1 | 2 | Le Mat-pokalen |
|  | BIK Karlskoga | Allsvenskan | 2 | 0 | 0 | 0 | 2 | – | – | – | – | – |
| 2015–2016 | Växjö Lakers HC | SHL | 46 | 0 | 5 | 5 | 14 | 11 | 1 | 0 | 1 | 4 |
| 2016–2017 | Linköping HC | SHL | 50 | 2 | 12 | 14 | 24 | 6 | 0 | 2 | 2 | 8 |
| 2017–2018 | Linköping HC | SHL | 50 | 1 | 10 | 11 | 30 | 7 | 0 | 2 | 2 | 14 |
| 2018–2019 | Linköping HC | SHL | 43 | 2 | 11 | 13 | 32 | – | – | – | – | – |
| 2019–2020 | Linköping HC | SHL | 52 | 1 | 7 | 8 | 30 | – | – | – | – | – |
| 2020–2021 | Luleå HF | SHL | 45 | 0 | 8 | 8 | 22 | 7 | 0 | 1 | 1 | 31 |
| 2021–2022 | Linköping HC | SHL | 50 | 1 | 7 | 8 | 30 | – | – | – | – | – |
| 2022–2023 | HIFK | SM-liiga | 50 | 1 | 7 | 8 | 20 | 11 | 0 | 1 | 1 | 10 |
| 11 kautta | yhteensä | Elitserien/SHL | 442 | 10 | 67 | 77 | 210 | 59 | 1 | 6 | 7 | 65 |
| 1 kausi | yhteensä | SM-liiga | 50 | 1 | 7 | 8 | 20 | 11 | 0 | 1 | 1 | 10 |
| 5 kautta | yhteensä | Allsvenskan | 97 | 3 | 14 | 17 | 42 | 11 | 0 | 0 | 0 | 6 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Eddie Larsson**.
* Eddie Larsson The Internet Hockey Databasessa (englanniksi)
* Eddie Larsson Eurohockey-sivustolla (englanniksi)
* Eddie Larsson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Eddie Larsson *Elite Prospects*. Everysport Media Group AB.  (englanniksi)
2. ↑  Elite Prospects - MODO Hockey J20 *eliteprospects.com*. Everysport Media Group AB. Viitattu 11.1.2018. (englanniksi)
3. ↑  Elite Prospects - J20 SuperElit Stats 2009-2010 *eliteprospects.com*. Everysport Media Group AB. Viitattu 11.1.2018. (englanniksi)
4. ↑  Eddie Larsson *SHL.se*. SHL AB. Viitattu 11.1.2018. (ruotsiksi)
5. ↑  Bodin, Uffe: Västerås lånar in ännu en back *Hockeysverige.se*.  4.10.2010. Everysport Media Group AB. Viitattu 11.1.2018. (ruotsiksi)
6. ↑  Book, Joacim: Säsongen över för Eddie Larsson *SvenskaFans.com*.  27.10.2011. Everysport Media Group. Viitattu 11.1.2018. (ruotsiksi)
7. ↑  BIK Karlskoga Twitterissä *twitter.com*.  2.3.2012. BIK Karlskoga AB. Viitattu 11.1.2018. (ruotsiksi)
8. ↑  Gustavsson, Jonas: Larsson till Växjö Lakers *vaxjolakers.se*.  17.4.2013. Växjö Lakers Idrott AB. Viitattu 11.1.2018. (ruotsiksi)
9. ↑  Toresson, Carolina: Henrik Evertsson om läget inför transfer deadline *vaxjolakers.se*.  14.1.2015. Växjö Lakers Idrott AB. Viitattu 11.1.2018. (ruotsiksi)
10. ↑  Pettersson, Gustaf: Två backar ansluter till Linköping Hockey Club *lhc.eu*.  18.4.2016. Linköping Hockey Club AB. Viitattu 11.1.2018. (ruotsiksi)
11. ↑  Pettersson, Gustaf: Eddie Larsson förlänger med Cluben! *lhc.eu*.  27.9.2017. Linköping Hockey Club AB. Viitattu 11.1.2018. (ruotsiksi)
12. ↑  Hedlund, Robert: Trio nyförvärv presenterade *luleahockey.se*.  23.3.2020. Luleå Hockey Drift AB. Viitattu 11.1.2018. (ruotsiksi)
13. ↑  Douhán, Gustaf: Eddie Larsson återvänder till Cluben *lhc.eu*.  21.5.2021. Linköping Hockey Club AB. Viitattu 21.6.2022. (ruotsiksi)
14. ↑  SHL-konkari Eddie Larsson HIFK:n takalinjoille *Jatkoaika.com*.  21.6.2022. Jatkoaika r.y. Viitattu 21.6.2022.
15. ↑  Brasar, Richard: Eddie Larsson klar för Leksands IF *leksandsif.se*.  2.6.2023. Leksands IF Ishockey AB. Viitattu 4.6.2023. (ruotsiksi)
16. ↑  Lindgren, Robin: Victor Ejdsell får chansen i Tre Kronor *expressen.se*.  31.3.2017. AB Kvällstidningen Expressen. Viitattu 11.1.2018. (ruotsiksi)